"БАҚЫТ ТАСЫН" ҚЫТАЙ АСЫРМАҚ БОЛДЫ
""БАҚЫТ ТАСЫН" ҚЫТАЙ АСЫРМАҚ БОЛДЫ" | "https://abai.kz/post/44132"
TITLE: "БАҚЫТ ТАСЫН" ҚЫТАЙ АСЫРМАҚ БОЛДЫ
URL: https://abai.kz/post/44132
META: ""БАҚЫТ ТАСЫН" ҚЫТАЙ АСЫРМАҚ БОЛДЫ" | "https://abai.kz/post/44132"
DATE: 25.02.2016
AUTHOR(s): Абай-Ақпарат
TOTAL WORDS: 137
TEXT: Біз бұдан бұрын, 17 ақпан күні «Қорғас» шекаралық бақылау отрядының шекарашылары көрші елге қарай 2,5 кг ақық (агат) тасын өткізбек болған қазақстандықтың ұсталғанын хабарлаған едік. Енді міне, осындай тастың 10,5 килограмын өткізбек болған тағы бір азамат ұсталды. Ақық тасын қытайға контрабандалық жолмен өткізбек болған 42 жастағы қазақстандық осыншама салмақты тастарды киімінің астына, денесіне байлап өткізбек болған екен. Естеріңізге сала кетейік, минералдың бұндай түрін ежелгі гректер «бақыт тасы», «жаратушының көзі» деп әспеттеген екен. Осы отрядтың шекарашылары қытайдан біздің елге қарай жаяулатып келе жатқан ханьдық азаматты 47 кг жарияланымсыз дәрі-дәрмектерімен ұстады. «Қорғастықтардың» олжасы бұнымен шектелмеді. «Жолаушылар» өткізу бөлімшесінің шекара наряды бірінің артынан бірі, екі қазақстандықты қымбат бағалы ұялы телефондарды контрабандалық жолмен енгізбекші болғандығы үшін ұстады. Біріншісінен 22, екіншісінен 28 Iphone 5S телефондары табылды. Ұсталған азаматтардың заңсыз тауарлары актіленіп  «Алтынкөл» кеден бекетінің қызметкерлеріне тапсырылды. ҚР ҰҚК ШҚ баспасөз қызметі Абай-ақпарат
